Sigurds Ziemelis
Sigurds Ziemelis (dzimis 1927. gada 20. decembrī, miris 1981. gada 13. maijā) bija latviešu vēsturnieks. 1953. gadā absolvējis Latvijas Valsts universitātes Vēstures fakultāti. Pēc universitātes absolvēšanas līdz 1979. gadam bijis zinātniskais līdzstrādnieks Latvijas komunistiskās partijas CK Partijas vēstures institūtā, no 1969. gada — sektora vadītājs. 1954. gadā sācis docēt Latvijas Valsts universitātē, 1981. gadā kļuvis par profesoru. No 1978. līdz 1981. gadam — Galvenās enciklopēdiju redakcijas galvenais redaktors. 1977. gadā saņēmis Latvijas PSR Nopelniem bagātā zinātnes darbinieka goda nosaukumu. 1965. gadā apbalvots ar Pētera Stučkas prēmiju.